116 Ducere

Ductus est Iesus ad quatuor et propter quatuor. Primo, in desertum ut temptaremur, sicut miles ad torneamentum ut probetur, Matt. 4[:1]. In quo dedit nobis exemplum innocencie, Eph. 5[:1]: *Estote ergo imitatores Dei, sicut filii carissimi*.

Secundo, in templum ut offeretur, sicut clericus ad <legionem> [religionem], Luc. 2[:27]: *Cum inducerent [puerum] Jesum parentes ejus*, etc. In quo dedit nobis exemplum obediencie, Matt. 11[:29]: *Discite a me, quia mitis sum, et humilis corde*.

Tercio, ad iudicium ut examinaretur, Luc. 22[:54]: *Duxerunt* eum in *domum principis sacerdotum.* In quo dedit exemplum prouidencie, ut sic prouideamus nobis de responsis ut non sit causa dampnacionis, Joan. 10[:27]: *Oves mee vocem meam audiunt*, et sequitur, *et ego vitam eternam do eis*.

Quarto, ad patibulum ut crucifiguretur, sicut ouis ad occidendum propter refeccionem hominum, Ysai. 53[:7]: *Sicut ouis ad occisionem* ductus est, Luc. 23[:26]: *Et cum ducerent eum* in crucifixo. In quo dedit exemplum paciencie, 1 Pet. 2[:21]: *Christus passus est pro nobis, [vobis] relinquens exemplum ut sequamini [vestigia ejus]*.